8. ΣΥΝΤΑΚΤΙΚΗ ΠΡΑΞΙΣ υπ’ αριθ.78 της 8/8 Δεκ. 1945 Περί παρατάσεως προθεσμιών τινων κλπ. των υπ’ αριθ.24/1945, 58/1945 και 59/1945 Συντακτικών Πράξεων. Άρθρ.1.-Η προθεσμία της παρ.2 του άρθρ.8 της υπ’ αριθ.59/1945 Συντακτικής Πράξεως «περί καθορισμού της οργανικής συνθέσεως των Δημοσίων ή Δημοσίου χαρακτήρος Υπηρεσιών», προς κρίσιν των εν τοις παρ.2 και 3 του άρθρ.7 της αυτής Συντακτικής Πράξεως αναφερομένων υπαλλήλων και υπηρετών παρατείνεται, δια μεν τους υπαλλήλους και υπηρέτας των Κεντρικών Υπηρεσιών των Υπουργείων μέχρι τέλους Ιαν. 1946, δια δε τους λοιπούς υπαλλήλους και υπηρέτας μέχρι τέλους Φεβρ. 1946. Άρθρ.2.-Το κατά το άρθρ.10 παρ.3 της Συντακτικής Πράξεως υπ’ αριθ.59/1945 «περί οργανικής συνθέσεως Δημοσίων κλπ. υπηρεσιών» καθιερούμενον δικαίωμα προτιμήσεως απολυθέντων δυνάμει ταύτης υπαλλήλων προς κατάληψιν κενών θέσεων ισχύει και υπέρ των υπαλλήλων, ων ο διορισμός ακυρούται δια τυπικούς λόγους, εφ’ όσον ούτοι υπηρέτησαν εις την θέσιν εξ ης απελύθησαν επί εξ τουλάχιστον μήνας. Σελ. 428 Άρθρ.3.-Η προθεσμία του άρθρ.3 της υπ’ αριθ.24/1945 Συντακτικής Πράξεως «περί αποκαταστάσεως απολυθέντων δημοσίων υπαλλήλων κλπ., προκειμένου περί απολυθέντων δημοσίων υπαλλήλων κλπ.», υπαγομένων εις τας διατάξεις της άνω Συντακτικής Πράξεως, οίτινες διέμενον εις την περιφέρειαν Κρήτης κατά την διάρκειαν της ισχύος της άνω Συντακτικής Πράξεως, παρατείνεται επί δύο μήνας, αρχομένους από της ενάρξεως της ισχύος της παρούσης. Άρθρ.4.-Η υπό της παρ.1 του άρθρ.2 της υπ’ αριθ.58/1945 Συντακτικής Πράξεως «περί εκκαθαρίσεως των Νομοθετημάτων της περιόδου της ξενικής κατοχής» οριζομένη εξάμηνος προθεσμία παρατείνεται μέχρι τέλους Μαρτ. 1946. Άρθρ.5.-Η ισχύς της παρούσης Συντακτικής Πράξεως, άρχεται από της δημοσιεύσεώς της εις την Εφημερίδα της Κυβερνήσεως. 